LTF sacensību organizēšanas minimālie standarti, kas jāievēro organizatoriem:

1. Noteikta precīza tiesnešu kolēģija, galveno tiesnesi katrām sacensībām individuāli nozīmē LTF;
2. Jānodrošina medicīniskais personāls sacensību laikā;
3. Pasākumam apdrošināšana;
4. Nolikums jāsagatavo atbilstoši LTF izstrādātajam standartam vismaz vienu mēnesi pirms sacensībām;
5. Trases shēma, pēc saskaņošanas ar sacensību galveno tiesnesi, jānosūta LTF publicēšanai mājaslapā, ne vēlāk kā nedēļu pirms sacensībām. Trases shēmai jābūt izliktai sacensību centrā;
6. Dalībnieku reģistrācija sacensībām norisinās LTF mājas lapā, reģistrācija un numuru izņemšana sacensību norises vietā sākas ne vēlāk kā 90 minūtes pirms pirmā starta;
7. Sacensībām ir jābūt saskaņotām ar pašvaldību;
8. Peldēšanas posmam jābūt marķētām ar vismaz 75cm augstām bojām. Jāizvēlas droša vieta sportistu ieejai ūdenī un izejai no tā. Iesildīšanās un peldēšanas posma laikā ūdenī jāatrodas glābējiem;
9. Riteņbraukšanas trasei ir jābūt marķētai, nepieciešami kontroltiesneši apļu skaitīšanai un brīdinājuma tiesneši bīstamajiem posmiem. Satiksmei jābūt slēgtai pilnībā vai daļēji. Nepieciešama policijas (valsts policijas, pašvaldības policijas vai zemessargu) klātbūtne. Ieteicamais riteņbraukšanas apļa garums – 5km;
10. Skriešanas trasei jābūt marķētai, nepieciešami kontroltiesneši apļu skaitīšanai un brīdinājuma tiesneši bīstamajiem posmiem;
11. Maiņas zonai jābūt aprīkotai ar statīviem riteņu novietošanai, vismaz 3 tiesnešiem, numerāciju un norobežotai no līdzjutējiem;
12. Trasē jāizvieto dzirdināšanas punkti dalībniekiem ar negāzētu ūdeni;
13. Trases malā jābūt izveidotam „Penalty Box”, pie kura jāatrodas tāfelei sportistu informēšanai;
14. Organizatoram jānodrošina fotogrāfs. Bildes 2 dienu laikā pēc sacensībām jānosūta LTF publicēšanai mājaslapā;
15. Ja ir plānota mūzikas atskaņošana pasākuma laikā, pasākuma organizatoriem jāiegūst licence;
16. Sacensību starta vietai jābūt aprīkotai ar karogiem, finišam ar arku vai karogiem;
17. Sacensību norises vietai jābūt pilnībā sagatavotai vismaz 2 stundas pirms pirmā starta;
18. Sacensību organizators sagatavo rakstus medijiem (vietējām avīzēm un LTF mājaslapai) pirms un pēc sacensībām;
19. Sacensību centrā jābūt novietotam ziņojumu dēlim, uz kura jāizvieto sacensību nolikums, starta saraksts, trases shēma, sacensību programma un rezultāti;
20. Organizatoram ir jāapkopo sacensību rezultāti un vienas dienas laikā tie ir jānosūta LTF ([triatlons@triatlons.lv](mailto:triatlons@triatlons.lv));
21. Organizators nodrošina uzvarētāju apbalvošana. Vēlams absolūtos uzvarētājus apbalvot arī ar naudas balvām.
22. Organizatoram jānodrošina vieta LTF atbalstītāju reklāmu izvietošanai.